**Ministru kabineta noteikumu projekta „Par sabiedrības ar ierobežotu atbildību „Olimpiskais sporta centrs” atbrīvošanu no valsts nodevas par īpašuma tiesību uz nekustamo īpašumu Grostonas ielā 6b, Rīgā nostiprināšanu zemesgrāmatā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Par sabiedrības ar ierobežotu atbildību „Olimpiskais sporta centrs” atbrīvošanu no valsts nodevas par īpašuma tiesību uz nekustamo īpašumu Grostonas ielā 6b, Rīgā nostiprināšanu zemesgrāmatā” (turpmāk – noteikumu projekts) sagatavots pēc Tieslietu ministrijas iniciatīvas, pamatojoties uz biedrības „Latvijas Olimpiskā komiteja” 2015.gada 4.jūnija vēstuli Nr.140. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | SIA “Olimpiskais sporta centrs”, kas apsaimnieko olimpisko sporta centru, kas atrodas Grostonas ielā 6b, Rīgā, turpmāk tekstā – Sporta objekts ir biedrības „Latvijas Olimpiskā komiteja”, turpmāk tekstā – LOK, dibināta un 100 % piederoša kapitālsabiedrība. Sporta objekta būvniecībai tika izsniegts valsts galvots aizdevumus ar mērķi atbalstīt un veicināt daudzfunkcionālas sporta būves izveidi, radot vietu, kur trenēt un attīstīt profesionālos sportistus valsts mērogā. Atbilstoši paustajai idejai, tika uzbūvēta un izveidota daudzfunkcionāla sporta bāze, kura veiksmīgi ir attīstījusies desmit gadu garumā un kļuvusi par vietu, kur tiek aizvadīti gan treniņprocesi, gan vietējā un starptautiskā mēroga sacensības profesionāliem sporta klubiem, sporta skolām, amatieru līgu pārstāvjiem un vienkārši sportot gribētāju vidū.Vairāku gadu garumā sekmīgi tiek realizēta arī Rīgas pilsētas Ziemeļu rajona skolu 2. klašu peldētapmācības programma, bērnu, sākot no divu gadu vecuma, vispārējā peldētapmācība, peldētapmācības nodarbības bērniem ar kustību traucējumiem, dažādu pakalpojumu nodrošināšana pensionāriem, skolēniem un studentiem, tādējādi Sporta objektu padarot pieejamu ikvienam sabiedrības pārstāvim. Desmit gadu laikā Sporta objekts ir attīstījies par Rīgas pilsētā un valsts mērogā vienu no ievērojamākajām sporta bāzēm, kur augt un sportiskā garā pilnveidoties Latvijas sporta jaunatnei un ikvienam, kuram ir interese par sportu, nodrošinot multifunkcionālu un kvalitatīvu treniņu vidi.Ņemot vērā Sporta objekta specifiku un atbilstību augsta mēroga sporta pasākumu nodrošināšanā, Sporta objekts ir ieguvis Nacionālās sporta bāzes statusu. Saskaņā ar likuma „Par nacionālās sporta bāzes statusu” 2.pantu likuma mērķis ir veicināt nacionālo sporta bāzu attīstību, lai radītu apstākļus Latvijas sportistu sagatavošanai startiem olimpiskajās spēlēs, pasaules un Eiropas čempionātos un citās sporta sacensībās, kā arī starptautisku sporta sacensību norisei Latvijā. Saskaņā ar minētā likuma 5.pantu nacionālās sporta bāzes statusu piešķir, ja sporta bāze cita starpā atbilst tādiem kritērijiem kā:1) tās darbība tiek organizēta, priekšroku dodot pasākumiem, kurus rīko atzītās sporta federācijas vai profesionālās ievirzes sporta izglītības iestādes;2) tā spēj nodrošināt regulāru valsts nacionālo izlašu dalībnieku treniņprocesu, kā arī bērnu, jauniešu un invalīdu sporta pasākumu;3) tā ir piemērota pasaules vai Eiropas čempionātu, to posmu, kausu izcīņas un kvalifikācijas sacensību rīkošanai;4) tās sastāvā esošie objekti netiek izmantoti tādiem mērķiem, kas nav savienojami ar sporta un veselīga dzīvesveida popularizēšanu.Neskatoties uz apstākli, ka OSC dibinātājs un 100 % kapitāldaļu turētājs ir LOK, sporta objekta apsaimniekošanu un attīstību OSC irrealizējis par saviem līdzekļiem, neprasot valsts dotācijas izdevumu segšanai. Laikam ejot, pieaug arī pieprasījums pēc treniņu vietas gan no sporta federāciju puses, gan sporta skolām, gan individuālajiem klientiem. Izvērtējot Sporta objekta kapacitāti un pieprasījuma apjomu, tika secināts, ka, bez ieguldījumiem OSC darbības uzlabošanā, kas būtu īstenojama OSC pamatkapitālā ieguldot Sporta objektu, Sporta objekts savā attīstībā apstāsies, attiecīgi nespējot apmierināt pieaugošo pieprasījumu pēc kvalitatīviem treniņprocesiem, tādējādi kavējot sportiskās vides attīstību kopumā un neizpildot sākotnēji definēto uzdevumu par modernas un efektīvas sporta bāzes izveidošanu un uzturēšanu, kā arī apdraudot to mērķu, kas tam izvirzīti kā nacionālai sporta bāzei, sasniegšanu. Lai nodrošinātu efektīvu un saimnieciski racionālu Sporta objekta apsaimniekošanu un attīstību, 2015. gada 17. februārī LOK Izpildkomitejas sēdē, atbilstoši LR Finanšu ministrijas apstiprinātajam biznesa plānam un Dibināšanas līgumam, kas tika noslēgts starp LOK un valsti Iekšlietu ministrijas personā, tika pieņemts lēmums Sporta objekta ēku ieguldīt OSC pamatkapitālā, palielinot pamatkapitālu par ieguldāmā objekta – Sporta objektu vērtību. OSC pamatkapitāla palielināšana 2015. gada 7. aprīlī ir reģistrēta LR Uzņēmumu reģistrā un nākamais solis ir īpašuma tiesības uz Sporta objekta nostiprināšana OSC. Jāatzīmē, ka Sporta objekta ieguldīšana OSC pamatkapitālā ir secīga rīcība no valsts puses izvirzīto prasību izpildē, kas tika definēta pie Sporta objekta izveides. Sporta objekta ieguldīšana OSC pamatkapitālā ir noslēdzošs posms valstiska mēroga projekta īstenošanā par daudzfunkcionālas sporta būves izveidi un tās sekmīgu attīstību nākotnē.Saskaņā ar 2009. gada 27. oktobra Ministru kabineta noteikumu Nr. 1250 “Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā” 5.4. apakšpunktu, valsts nodeva par īpašuma tiesību nostiprināšanu zemesgrāmatā sakarā ar nekustamā īpašuma ieguldīšanu kapitālsabiedrības pamatkapitālā sastāda 1% no kapitālsabiedrības pamatkapitālā ieguldāmās nekustamā īpašuma ieguldījuma summas. Konkrētajā gadījumā valsts nodeva par īpašuma tiesību nostiprināšanu maksājama EUR 157'000.Atbilstoši OSC finanšu rādītājiem un informāciju par 2014. gada ieņēmumiem no saimnieciskās darbības OSC 2014. gadu ir noslēdzis ar zaudējumiem, kas nozīmē, ka brīvo līdzekļu EUR 157`000 apmērā, OSC rīcībā nav pieejami.Informācija no 2014. finanšu gada pārskata sadaļa „*Peļņas – zaudējuma aprēķins*” (EUR):Ieņēmumi                                  2 070 831Saimnieciskās darbības izmaksas         -2 141 670**Peļņa vai zaudējumi pirms nodokļiem     -70 839**OSC ieņēmumi tiek novirzīti ēkas uzturēšanai, kas ir OSC pamatuzdevums saskaņā ar reģistrēto darbības veidu. Ņemot vērā, ka ēkas uzturēšanas izmaksas katru gadu pieaug, OSC ir ierobežota iespēja tās samazināt.Lai gan vienlaikus, ievērojot samērīgumu, regulāri tiek pārskatīta cenu politika un veikta ikgadēja pakāpeniska cenas palielināšana, šāda peļņas palielināšanas instrumenta izmantošana ir ļoti ierobežota. Būtiskas cenu palielināšanas gadījumā, sabiedrības pārstāvjiem ar ierobežotu maksātspēju (pensionāri, daudzbērnu ģimenes, cilvēki ar īpašām vajadzībām u.c.), sporta klubiem, sporta federācijām un skolām, kas veido OSC pamata noslodzi, pakalpojumu pieejamība būs ievērojami ierobežota, jo daudzi nevarēs to atļauties. Vienlaikus OSC var tikt radīti lielāki zaudējumi un netiks realizēta OSC izveides ideja – modernas daudzfunkcionālas sporta bāzes pieejamība ikvienam sportot gribētājam.Ja netiek piešķirts atbrīvojums no valsts nodevas samaksas, tad vienīgā izeja LOK gadījumā ir lūgt līdzekļus piešķirt no valsts budžeta programmas 09.00.00 “Sports” apakšprogrammas 09.21.00 „Augstu sasniegumu sports”. Šādā gadījumā tiktu radīti riski, lai nodrošinātu atbalstu augstas klases sportistu veselības aprūpei un medicīniskai uzraudzībai, organizatoriski un finansiāli atbalstītu augsta līmeņa sportistus un komandas dalībai olimpiskajās spēlēs, pasaules un Eiropas čempionātu finālturnīros un SOK atbalstītajās pasaules spēlēs, veicinātu treneru kvalifikācijas paaugstināšanu un pilnveidotu augstas klases sportistu atbalsta sistēmu kvalitatīvu treniņu nodrošināšanai. Savukārt OSC gadījumā vienīgais risinājums ir būtiski pacelt pakalpojuma cenas, kas atstās negatīvu iespaidu uz atsevišķām sabiedrības grupām, piemēram, pensionāriem, studentiem, skolēniem, cilvēkiem ar īpašām vajadzībām, kuriem ir ierobežota maksātspēja. Saskaņā ar Zemesgrāmatu likumu zemesgrāmatu lietās par rajonu (pilsētu) zemesgrāmatu nodaļu veiktajām darbībām ņem kancelejas un valsts nodevu. Minētā likuma 106. panta otrā daļa nosaka, ka par īpašuma tiesību un ķīlas tiesību nostiprināšanu zemesgrāmatā maksājamās valsts nodevas apmēru un samaksas kārtību, kā arī atbrīvojumus no valsts nodevas samaksas nosaka Ministru kabinets. Tādējādi likumdevējs ir noteicis, ka vienīgi Ministru kabinetam ir tiesības lemt par atbrīvojumu paredzēšanu no valsts nodevu samaksas par darbību veikšanu zemesgrāmatās. Atbrīvojumus no valsts nodevas samaksas nosaka Ministru kabineta 2009. gada 27. oktobra noteikumi Nr. 1250 „Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā” (turpmāk – Noteikumi Nr. 1250), konkrēti, noteikumu 17. punkts. Minētajā normā ir uzskaitīti konkrēti subjekti un apstākļi, kuriem pastāvot nav maksājama valsts nodevas par īpašuma tiesību nostiprināšanu zemesgrāmatā. Ievērojot apstākli, ka noteikumu Nr. 1250 uzskaitītajiem izņēmumiem no valsts nodevas samaksas pienākuma ir pastāvīga regulējuma raksturs, savukārt, ņemot vērā iepriekš aprakstītos īpašos apstākļus, attiecībā uz OSC būtu paredzams tikai vienreizējs nodevas atbrīvojums par īpašuma tiesību nostiprināšanu uz vienu konkrētu nekustamo īpašumu - Sporta objektu -, sagatavots atsevišķs noteikumu projekts.OSC pamatkapitālā ieguldīto olimpiskā sporta centra ēku izmanto arī tādu aktivitāšu īstenošanai, kā starptautiska mēroga sacensību organizēšana profesionāliem sporta klubiem, kas ir kvalificējama kā komercdarbības atbalsts saskaņā ar Komercdarbības atbalsta kontroles likuma 5. pantā un Līguma par Eiropas Savienības darbību 107. panta 1. punktā noteikto, līdz ar to pakļauta komercdarbības atbalsta jomu reglamentējošo normatīvo aktu ierobežojumiem. Ņemot vērā to, ka piešķiramā atbalsta summa (valsts nodevas apmērs par īpašuma tiesību nostiprināšanu zemesgrāmatā) nepārsniedz EUR 200000, atbrīvojumu no valsts nodevas par īpašuma tiesību uz nekustamo īpašumu nostiprināšanas zemesgrāmatā būtu pieļaujams veikt, ievērojot Komisijas 2013. gada 18. decembra Regulas (ES) Nr. [1407/2013](http://eur-lex.europa.eu/eli/reg/2013/1407?locale=LV) par Līguma par ES darbību [107.](http://likumi.lv/ta/id/271412?&search=on#p107) un [108. panta](http://likumi.lv/ta/id/271412?&search=on#p108) piemērošanu *de minimis* atbalstam (ES Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. 1407/2013) prasības. Piešķirot OSC ar Noteikumu projektu paredzēto *de minimis* atbalstu, jāievēro Ministru kabineta 2014. gada 2. decembra noteikumu Nr. 740 „*De minimis* atbalsta uzskaites un piešķiršanas kārtība un uzskaites veidlapu paraugi” (turpmāk – noteikumi Nr. 740”) nosacījumus. Proti, lai saņemtu atbrīvojumu no valsts nodevas, OSC ir jāpiesakās *de minimis* atbalstam, Tiesu administrācijā iesniedzot aizpildītu noteikumu Nr. 740 1.pielikumā noteikto veidlapu, norādot savus datus, ziņas par trīs fiskālo gadu periodā saņemto jebkādu *de minimis* atbalstu, kā arī datus par citu OSC piešķirto valsts atbalstu iepriekšējo trīs fiskālo gadu periodā, kas sniegts tām pašām attiecināmajām izmaksām. Tāpat OSC ir jānorāda ziņas par tā atbilstību vienas vienotas komercsabiedrības definīcijai, ziņas par to, vai pēdējo trīs fiskālo gadu laikā atbalsta pretendents ir sadalījies, apvienots vai iegādāts, kā arī jāapliecina, ka tas nav grūtībās nonācis (nav uzsākts tiesiskās aizsardzības vai maksātnespējas process). Attiecīgi pēc šāda pieteikuma un apliecinājuma saņemšanas un izvērtēšanas Tiesu administrācija noteikumos Nr. 740 noteiktajā kārtībā varēs pieņemt lēmumu par *de minimis* atbalsta sniegšanu.Attiecīgi noteikumu projekts papildināts ar atrunu, ka finanšu atbalstu OSC sniedz saskaņā ar Komisijas regulu Nr. [1407/2013](http://eur-lex.europa.eu/eli/reg/2013/1407?locale=LV).Ar Noteikumu projektu noteikts, ka normatīvajos aktos par *de minimis* atbalsta piešķiršanu un uzskaiti atbalsta sniedzējam noteiktās funkcijas veic Tiesu administrācija, ievērojot likumā „Par tiesu varu” noteikto Tiesu administrācijas kompetenci organizēt un nodrošināt rajonu (pilsētu) tiesu, apgabaltiesu un zemesgrāmatu nodaļu administratīvo darbu, tai skaitā nodrošina Valsts kases kontos iemaksāto naudas līdzekļu par darbību veikšanu tiesu iestādēs atmaksas administrēšanu atbilstoši likumam „Par nodokļiem un nodevām”. Noteikumu projekta izstrādes laikā tika vērtēta plānotā regulējumu atbilstība Latvijas Republikas Satversmes 91.pantam un secināts, ka šajā gadījumā netiek pārkāpts vienlīdzības princips un šāds izņēmums ir objektīvs un pamatots.Atšķirīgas attieksmes nepieciešamība konkrētajā gadījumā pamatojama ar šādiem apstākļiem:1) nekustamā īpašuma ieguldīšana tieši OSC pamatkapitālā ir saistīta ar no valsts puses izvirzīto prasību izpildi, kas tika definēta pie Sporta objekta izveides. Proti, LOK nav bijusi iespēja izvēlēties piemēram tādu nekustamā īpašuma ieguvēju, kura finanšu rādītāji būtu tādi, kas neradītu problēmas veikt valsts nodevas apmaksu. Vēršam uzmanību, ka Zemesgrāmatu likuma 1.pants noteic, ka īpašuma tiesību nostiprināšana ir obligāta, tādējādi abu darījuma pušu interesēs ir izvēlēties tādus tiesisko interešu aizsardzības līdzekļus, kas nodrošinātu ar likumu noteiktā pienākuma izpildi. Līdz ar to, nekustama īpašuma ieguvēja spēja veikt valsts nodevas apmaksu var būt viens no darījumu ietekmējošiem faktoriem, ko vispārējā situācijā nekustamā īpašuma īpašnieks izvērtē, patstāvīgi lemjot jautājumu par to, kurai personai nekustamo īpašumu atsavināt.2) nekustamā īpašuma atsavināšanā iesaistītās puses un to, ka abu pušu darbības virsmērķis ir veicināt sporta attīstību, kas cita starpā, pozitīvi ietekmē sabiedrības veselību, un to, ka minētā mērķa sasniegšana, saglabājot nekustamo īpašumu LOK īpašumā, var tikt apgrūtināta. 3) tāpat ņemams vērā apstāklis, ka OSC bez papildus budžeta dotācijām nodrošina sporta kompleksa pieejamību skolēniem, bērniem ar kustību traucējumiem, kā arī citām personām ar ierobežotu maksātspēju, padarot Sporta objektu pieejamu ikvienam sabiedrības loceklim un cita starpā veicinot sabiedrības, it īpaši jauniešu un bērnu, veselību.  |
| 3. | Projekta izstrādē iesaistītās institūcijas | Noteikumu projekta izstrādē iesaistīta biedrība „Latvijas Olimpiskā komiteja”, Finanšu ministrija un Izglītības un zinātnes ministrija. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība ar ierobežotu atbildību „Olimpiskais sporta centrs”. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Sporta objekts ir sabiedriski nozīmīga būve, kurā norisinās sportiskās aktivitātes gan reģionālā, gan valsts mērogā un kuru sportiskām aktivitātēm ir iecienījušas dažādas sabiedrības grupas, kura ir būtisks atspaids sporta skolām, augstskolām kā vieta treniņprocesu nodrošināšanai. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (euro) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  21 133 154  |  -157 000 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  21 133 154  | -157 000 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbilstoši Ministru kabineta 2009. gada 27. oktobra noteikumu Nr. 1250 “Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā” 5.4. apakšpunktā noteiktajam, sabiedrībai ar ierobežotu atbildību „Olimpiskais sporta centrs” valsts nodeva par īpašuma tiesību nostiprināšanu zemesgrāmatā sakarā ar nekustamā īpašuma ieguldīšanu kapitālsabiedrības pamatkapitālā maksājama 157 000 *euro* apmērā. Līdz ar to noteikumu projektam ir negatīva ietekme uz valsts pamatbudžeta ieņēmumiem, jo netiks iekasēta valsts nodeva 157 000 *euro* apmērā. Saskaņā ar Finanšu ministrijas sagatavoto indikatīvo 2015.gada prognozi valsts nodevas par īpašuma tiesību nostiprināšanu zemesgrāmatā, kas tiks iekasēta no juridiskām personām, ieņēmumi 2015.gadā prognozēti 21 133 154 euro apmērā. Saskaņā ar Finanšu ministrijas 2014.gada 30.oktorba vēstulē Nr.9-01/6143 norādīto, valsts nodeva par īpašuma tiesību nostiprināšanu zemesgrāmatā atsevišķi netiek izdalīti ne gadskārtējā valsts budžeta likumā, ne vidēja termiņa budžeta ietvara likumā. Ieņēmumi valsts nodevas par īpašuma tiesību nostiprināšanu zemesgrāmatā netiek atsevišķi plānoti, bet tiek iekļauti pozīcijā “Valsts nodevas par valsts sniegto nodrošinājumu un juridiskajiem un citiem pakalpojumiem. Līdz ar to anotācijā ir iespējams norādīt tikai pieejamo informāciju – indikatīvo prognozi minētajai nodevai 2015.gadā.”. |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts paredz, ka finanšu atbalsts – atbrīvojums no valsts nodevas par īpašuma tiesību nostiprināšanu zemesgrāmatā samaksas – SOC tiek sniegts saskaņā ar Komisijas regulu Nr. 1407/2013. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr.1407/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas 4. panta 1. punkts | Noteikumu projekta 1. punkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr. 1407/2013 1. panta 1. punkts, 2. panta 2. punkts; 3. panta 2. punkts, 5. panta 1. un 2. punkts un 6. panta 3. un 4. punkts. | Noteikumu projekta 2. punkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr. 1407/2013 6. panta 3. un 4. punkts. | Noteikumu projekta 3. punkts. | Vienība tiek ieviesta pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīgas pilsētas Vidzemes priekšpilsētas tiesas zemesgrāmatu nodaļa, Tiesu administrācija, Sabiedrība ar ierobežotu atbildību „Olimpiskais sporta centrs”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

*Anotācijas IV un VI sadaļa  – noteikumu projekts šīs jomas neskar.*

Iesniedzējs:

tieslietu ministrs Dzintars Rasnačs

14.08.2015, 11:10

3008

K. Miļevska

67036813; Kristine.Milevska@tm.gov.lv